# Påtegning

Dato: 03-02-2022

Sags ID: 449196

Lolland Kommune

Kommunale Havne

Postadresse

Nakskov Havn

Stensøvej 1

4900 Nakskov

Tlf.: 54 67 73 32

havne@lolland.dk

www.nakskovhavn.dk

Kontaktperson

Tummas Juul

Kommunale Havne

tuju@lolland.dk

Tlf.: 54677331

Lejekontrakt af – [dag]/[måned], [årstal]

Leje af areal – [antal] m2

## Påtegning til lejekontrakt – med senere påtegninger – mellem:

[Udlejers navn]

(”Udlejer”)

**Og**

[Lejers navn]

(”Lejer”)

**Lån:**

Långiver: [långivers navn]

(”Långiveren”)

Lån – kr.: [lånets beløb]

(”Lånet”)

**Udlejer meddeles herved og tiltræder, at Lejeren giver Långiveren panteret i de rettigheder, herunder eventuelle erstatningssummer, som tilkommer Lejeren efter lejekontrakten.**

Udlejers tiltrædelse af pantsætningen forudsætter, at der ikke kan tilkomme Långiveren eller en af Långiver anvist Lejer bedre ret end den, der er tillagt Lejeren.

Så længe Långiveren har et tilgodehavende hos Lejeren sikret ved pant i bygningen og i lejekontrakten, kan Udlejer ikke ophæve kontrakten som følge af misligholdelse fra Lejerens side, før Udlejer har underrettet Långiveren om misligholdelsen, og der derefter er forløbet 1 måned, uden at misligholdelsen er afhjulpet enten af Lejeren eller Långiveren.

Opsiger Lejer lejekontrakten, underretter Udlejer Långiver om opsigelsen, hvorefter Långiver inden 1 måned fra underretningen skal meddele Udlejer, om Långiver eller en af Långiver anvist ny Lejer ønsker at indtræde i lejekontrakten på samme vilkår som Lejer. En sådan overtagelse af lejemålet skal godkendes af Udlejer.

Ophæves lejekontrakten af enten Udlejer eller Lejer eller overtager Långiver bygningen som brugelig pant eller på tvangsauktion, kan Långiver mod betaling af eventuelle restancer indtræde i lejekontrakten på de samme vilkår som Lejer. Långiver er ikke forpligtet til at opfylde en eventuel omsætningsforpligtelse og anvendelsesbetingelse. Långiver er herefter berettiget til at overdrage lejekontrakten til en tredjemand, som Udlejer kan godkende, såfremt tredjemand i det hele indtræder i lejekontraktens rettigheder og forpligtelser, og herunder opfylder en eventuel omsætningsforpligtelse og anvendelsesbetingelse, uagtet at Långiver ikke i en eventuel mellemliggende periode har været forpligtet til at opfylde disse betingelser. Såfremt overdragelse af lejemålet til tredjemand ikke er sket senest 12 måneder efter Långivers overtagelse af lejemålet, er Udlejer berettiget til at opsige lejekontrakten med 3 måneders varsel.

Såfremt Långiver eller en af Långiver anvist Lejer indtræder i lejekontrakten, kan Udlejer ikke kræve lejestigninger udover lejestigninger, der følger af lejekontrakten og af dansk rets almindelige regler herom.

Så længe Lånet indestår, forpligter Udlejer sig til at give Långiveren underretning om indrømmelser af henstand med lejebetalingen ud over 6 måneder.

Alle ændringer af lejekontrakten, som væsentligt forringer Långiverens sikkerhed, fx. forkortelse af uopsigelighedsperioden, væsentlige arealindskrænkninger el.lign. er, så længe Lånet indestår, kun gyldige med Långiverens samtykke. Dennes samtykke skal, så længe Lånet indestår, også indhentes, før eventuelle erstatninger til Lejeren for ændringer i lejemålet kan udbetales.

Långivers pant i de på grunden opførte bygninger omfatter tillige erstatningssummer, som måtte tilkomme Lejer, som kompensation for de pantsatte bygninger mv. Erstatningssummer fastsættes efter det i lejekontrakten anførte samt efter dansk rets almindelige regler.

Så længe Lånet indestår, kan Udlejer ikke uden Långiverens samtykke forlange de til Långiveren pantsatte bygninger flyttet til et andet areal, medmindre Udlejer får brug for det udlejede areal til havnemæssige foranstaltninger, eksempelvis til vedligeholdelse, forbedring af havnen eller havnens faciliteter eller lignende. Samtykke kan i øvrigt ikke nægtes, uden vægtige grunde foreligger. Ligeledes kan Långiver ikke nægte samtykke, såfremt lejekontrakten og tillægget til lejekontrakten i materiel uændret form tinglyses på et andet areal, som bygningen flyttes til, og Långivers pant i de på arealet opførte bygninger ikke væsentligt forringes ved flytningen til et andet bekvemt beliggende areal af nogenlunde samme størrelse. Markedsværdien og prioritetsstillingen af Långivers pant skal således i det væsentlige forblive uændret og sikret mod tredjemands kolliderende rettigheder.

Udlejer påtager sig ikke ved noteringen noget ansvar for at give oplysning om evt. tidligere noterede sikkerhedsrettigheder, der således kan forekomme.

Dato: [dag]/[måned], [årstal]

[navn]